HONOR กลายเป็น สมาร์ทโฟนยอดขายอันดับ 6 ของโลก ในเวลา 10 ปี ได้อย่างไร ?
การมาของบรรดาสมาร์ทโฟนแบรนด์จีน ได้สร้าง “จุดเปลี่ยน” ให้แก่อุตสาหกรรมนี้อย่างที่ไม่เคยมีมาก่อน  รู้หรือไม่ ช่วงไตรมาส 4 ของปี 2022 ที่ผ่านมา 6 อันดับสมาร์ทโฟนที่มียอดส่งออกมากสุดในโลก มีแบรนด์จีนถึง 4 แบรนด์ ที่เมื่อรวมกันจะมีส่วนแบ่งตลาดสูงถึง 33%  ที่น่าสนใจคือ กลุ่มสมาร์ทโฟนแบรนด์จีน ยังมีแนวโน้มเติบโตขึ้นเรื่อย ๆ 
16 พ.ค. 2566

HONOR กลายเป็น สมาร์ทโฟนยอดขายอันดับ 6 ของโลก ในเวลา 10 ปี ได้อย่างไร ?
HONOR X ลงทุนแมน
การมาของบรรดาสมาร์ทโฟนแบรนด์จีน
ได้สร้าง “จุดเปลี่ยน” ให้แก่อุตสาหกรรมนี้อย่างที่ไม่เคยมีมาก่อน
รู้หรือไม่ ช่วงไตรมาส 4 ของปี 2022 ที่ผ่านมา
6 อันดับสมาร์ทโฟนที่มียอดส่งออกมากสุดในโลก มีแบรนด์จีนถึง 4 แบรนด์ ที่เมื่อรวมกันจะมีส่วนแบ่งตลาดสูงถึง 33% 
ที่น่าสนใจคือ กลุ่มสมาร์ทโฟนแบรนด์จีน ยังมีแนวโน้มเติบโตขึ้นเรื่อย ๆ
จุดพีคอยู่ตรงที่ 1 ใน 4 แบรนด์จีนนั้น กลับมีน้องใหม่ที่เพิ่งเปิดตัวมา 10 ปี สร้างธุรกิจเติบโตอย่างรวดเร็ว จนทำให้หลายแบรนด์ต้องจับตามอง
เมื่อได้สร้างยอดขายแซงหน้าสมาร์ทโฟนแบรนด์เก่า ๆ ในตลาดได้อย่างเหลือเชื่อ
แบรนด์ที่กำลังพูดถึงคือ HONOR ที่ในช่วงที่ผ่านมา ได้สร้างปรากฏการณ์หลายอย่าง 
เช่น HONOR เป็นสมาร์ทโฟน ที่มียอดขายอันดับ 1 ในช่องทางออนไลน์ในประเทศจีนในปี 2017
ส่วนในปีที่ผ่านมา HONOR มียอดจัดส่งสมาร์ทโฟนทั่วโลก เติบโตถึง 34.4% 
และยังครองส่วนแบ่งตลาดเป็นอันดับ 6 ในตลาดโลก
ความเคลื่อนไหวล่าสุดคือ การเปิดตัว HONOR Magic5 Pro 5G สมาร์ทโฟนระดับ Flagship รุ่นใหม่ ที่อัดแน่นด้วยเทคโนโลยีสุดล้ำ ในราคาสุดคุ้มค่าเมื่อเทียบกับตลาดสมาร์ทโฟนเรือธงรุ่นอื่น ๆ 
โดยจะเปิดตัวในเมืองไทยในวันที่ 17 พฤษภาคม นี้
HONOR ทำธุรกิจด้วยวิธีไหน ? ถึงใช้เวลาไม่นานเพื่อก้าวขึ้นเป็นหนึ่งในแบรนด์สมาร์ทโฟนระดับโลก
และสมาร์ทโฟนรุ่นใหม่ HONOR Magic5 Pro 5G มีดี และ “แตกต่าง” อย่างไร
ลงทุนแมนจะเล่าให้ฟัง
HONOR ก่อตั้งขึ้นเมื่อปี 2013 หรือเมื่อ 10 ปีที่แล้ว
โดย ณ ตอนนั้นเป็นบริษัทในเครือ Huawei โดยบริษัทมองไปที่ลูกค้ากลุ่ม Young generation ที่ต้องการสมาร์ทโฟนที่อัดแน่นด้วยเทคโนโลยีและทนทาน ในราคาที่คุ้มค่า
เมื่อวางเป้าหมายทางธุรกิจชัดเจน ทำให้ HONOR ทุ่มเททุกสิ่งในมือ เพื่อทำเรื่องนี้ให้เป็นจริงขึ้นมา
รู้หรือไม่ พนักงาน 55% ของบริษัท จะเป็นพนักงานด้าน R&D คอยคิดค้นสินค้าเทคโนโลยีหลายอย่าง
และหนึ่งในสินค้าที่เป็นหัวใจของบริษัทก็คือ สมาร์ทโฟน
ทำให้ปัจจุบันบริษัทมีศูนย์ R&D ขนาดใหญ่ถึง 6 แห่ง
เมื่อผลิตสมาร์ทโฟนคุณภาพสูง ในราคาที่เข้าถึงง่าย 
จากนั้น HONOR ก็ค่อย ๆ เริ่มแย่งชิงยอดขายกับสมาร์ทโฟนคู่แข่งได้อย่างสูสีในประเทศจีน
พร้อมกับแยกตัวเองออกจากบริษัทแม่อย่าง Huawei 
เพื่อทำให้มีความคล่องตัวในการทำธุรกิจสูงขึ้น
จนมาถึงจุดที่แบรนด์แข็งแกร่ง ก็เริ่มขยายไปยังตลาดทั่วโลก
ปัจจุบัน HONOR ขยายธุรกิจไปกว่า 100 ประเทศ มีฐานลูกค้ากว่า 180 ล้านคนทั่วโลก
ด้วยความแข็งแกร่งนี้เอง ทำให้เมื่อปีที่ผ่านมา 
บริษัท Synnex ผู้จัดจำหน่ายสินค้าไอทีรายใหญ่ของเมืองไทย ร่วมมือกับบริษัท HONOR 
นำสมาร์ทโฟนรุ่นขายดีต่าง ๆ เข้ามาทำตลาดในประเทศไทยอีกครั้ง
การเข้ามาทำตลาดในประเทศไทย สมาร์ทโฟนทุกรุ่นของ HONOR จะสามารถใช้งาน Google Play, Gmail, YouTube, Google Drive, Google Search และ Google Chrome ได้อย่างเต็มรูปแบบ 
อีกทั้งยังรองรับการใช้งาน 5G ได้อีกด้วย
การมาของ HONOR จึงสร้างแรงกระเพื่อมหลายอย่างเลยทีเดียว
นอกจากการเป็นสมาร์ทโฟนที่จัดเต็มเทคโนโลยี พร้อมราคาที่เข้าถึงง่าย
อย่างรุ่น HONOR X5 ซึ่งเป็นรุ่นเริ่มต้นมีราคาเข้าถึงง่าย แต่ใช้งานได้อย่างเต็มประสิทธิภาพ
มาพร้อมแบตเตอรี่ 5000mAh ที่ใช้งานได้ยาวนาน
ส่วน HONOR X7a จะมีจุดขายแบตเตอรี่อึดและรุ่น HONOR X9a 5G มาพร้อมหน้าจอแข็งแรงทนทาน
หรือจะเป็น HONOR Magic4 Pro ที่เป็นรุ่น Flagship เมื่อปีที่แล้ว
ที่สร้างความฮือฮาในตลาดสมาร์ทโฟนไทยเรื่องคุณภาพกล้องทีดีเกินคาด
อีกทั้งตัวเครื่องยังบางแค่ 9.1 มิลลิเมตร และมีน้ำหนักเพียง 210 กรัม 
เป็นรุ่นที่อัดแน่นด้วยเทคโนโลยีเทียบเท่ากับ สมาร์ทโฟนระดับ Flagship ของแบรนด์อื่น ๆ ได้อย่างสบาย ๆ แต่มาพร้อมราคาที่เข้าถึงง่ายกว่าเยอะ
มาถึงรุ่น Flagship ล่าสุดในปีนี้ HONOR Magic5 Pro 5G ที่อัปเกรดเทคโนโลยีและดีไซน์ไปอีกขั้น
จนกลายเป็น สมาร์ทโฟนรุ่นแรกของโลกที่ได้รับการันตี Gold Label จาก DXOMark 
ครองอันดับ 1 ในหมวดประสิทธิภาพกล้องและหน้าจอพร้อมกันในช่วงเริ่มต้นของการเปิดตัว 
และล่าสุด ยังได้รับการการันตีจาก DXOMark ด้านระบบเสียงทรงพลังอีกด้วย
แต่ที่ต้องพูดถึงเป็นพิเศษคือ กล้อง ที่ถือเป็นอีกหนึ่งจุดขายของแบรนด์ที่คนทั่วโลกยอมรับ
ทำให้ HONOR Magic5 Pro 5G มีกล้องหลังถึง 3 เลนส์ ความละเอียด 50MP ทุกเลนส์ ประกอบไปด้วย
1. เลนส์ไวด์ 
2. เลนส์อัลตราไวด์ 
3. เลนส์ระยะไกล ซูมได้ 100 เท่า
ทีนี้ ไม่ว่าจะถ่ายภาพ และวิดีโอ ที่เน้นแนวกว้างและไกล HONOR Magic5 Pro 5G ตอบโจทย์ได้ทุกความต้องการ ที่มาพร้อมภาพความคมชัด สีสันสวยงาม
ขณะเดียวกัน ก็มีจอภาพ HDR ขนาด 6.81 นิ้ว ที่ใช้เทคโนโลยี Novel Display Luminance Enhancement ปรับความสว่างได้ถึง 1800 นิต
ทำให้มองเห็นหน้าจอได้ชัดเจน แม้เจอแสงสะท้อนจากดวงอาทิตย์
จนถึงทุก ๆ ฟังก์ชันการใช้งานถูกพัฒนาให้ลื่นไหล และมีการชาร์จแบบไร้สาย 66W และ 50W 
ที่ชาร์จเพียงไม่นาน แบตเตอรี่ 5100mAh ก็เต็มในเวลารวดเร็ว
อีกทั้งยังมีเทคโนโลยีความปลอดภัยด้านข้อมูลที่เหนือชั้นเกินคาด 
ที่หลายคนกังวลเรื่องภัยคุกคามทางไซเบอร์ที่มาจากการใช้ สมาร์ทโฟน ทำให้มีการใส่สารพัดเทคโนโลยีป้องกันในรุ่นนี้
- ใช้ชิปเซต Discrete Security 
- ปกป้องข้อมูล User เช่น รหัสผ่าน ลายนิ้วมือ หรือระบบจดจำใบหน้า 
- เทคโนโลยี AI Privacy Call 2.0 ป้องกันเสียงรั่วไหลระหว่างสนทนา
ส่วนราคาของ HONOR Magic5 Pro 5G นั้น จะประกาศราคาอย่างเป็นทางการ 
ในวันที่ 17 พฤษภาคมนี้ โดยคาดว่าน่าจะเป็นราคาที่เข้าถึงง่าย และคุ้มค่ากับเงินที่จ่าย
เพราะทีมผู้บริหาร HONOR Thailand เชื่อว่า สมาร์ทโฟนflagship ยุคนี้ ต้องมีเทคโนโลยีดีที่สุด
ในราคาที่เข้าถึงได้
ขณะเดียวกัน HONOR ยังพัฒนาเทคโนโลยีเด่น ๆ ในสมาร์ทโฟน ตลอดเวลา 
เช่น HONOR Magic VS ที่สามารถพับจอได้กว่า 400,000 ครั้ง 
และอีกหลายรุ่นที่ได้รับการการันตีประสิทธิภาพจาก DXOMark
การเติบโตของ HONOR เป็น Case Study ให้แก่คนทำธุรกิจในยุคนี้ได้ดี
เมื่อในวันที่อุตสาหกรรมเต็มไปด้วยคู่แข่งยักษ์ใหญ่มากมาย จนแทบจะเป็นเรื่องที่เป็นไปไม่ได้ที่แบรนด์ใหม่ ๆ จะแทรกตัว “แจ้งเกิด” ประสบความสำเร็จ
แต่.. หากเรารู้ว่า “จุดแข็ง” ของธุรกิจตัวเองคืออะไร 
พร้อมกับมองเห็นโอกาสที่ซ่อนอยู่ใน Red Ocean ที่คนอื่นอาจมองไม่เห็น หรือมองข้าม
จากนั้นก็มาพัฒนาจุดแข็งของตัวเอง ตอบสนองโอกาสที่มองเห็น 
เหมือนอย่าง HONOR ที่ให้ความสำคัญกับ R&D พัฒนาสมาร์ทโฟน ที่อัดแน่นด้วยเทคโนโลยี
ในราคาที่เข้าถึงได้ง่าย พร้อมกับทำตลาดเชิงรุกไปถึงเป้าหมายโดยตรง
จนทำให้ในเวลาแค่ 10 ปี HONOR กลายเป็นสมาร์ทโฟนที่มียอดขายอันดับ 6 ของโลก
References
-ข้อมูลจาก บริษัท Synnex ตัวแทนจำหน่าย HONOR ในประเทศไทย
-
-